Contido

# Combinar obxectos e construír formas

Combinar obxectos de debuxo é semellante a agrupar obxectos, a diferenza é que non pode entrar no grupo para editalos individualmente.

Só pode combinar obxectos 2D.

## Para combinar obxectos 2D:

1. Seleccione dous ou máis obxectos 2D.

2. Escolla Forma - Combinar.

A diferenza dos obxectos agrupados, os combinados asumen as propiedades do obxecto inferior na orde de amontoamento. Pode dividir obxectos combinados, mais perderanse as propiedades orixinais do obxecto.

Cando combina obxectos, móstranse ocos nas áreas onde se sobrepoñen os obxectos.

Na ilustración, os obxectos non combinados están á esquerda e o os obxectos combinados, á dereita.

## Construír formas

Pode construír formas se aplica as ordes Formas - Fusionar, Subtraer e Intersección a dous ou máis obxectos de debuxo.

As ordes de forma só funcionan en obxectos 2D.

As formas construídas asumen as propiedades do obxecto inferior na orde de amontoamento.

### Para construír unha forma:

1. Seleccione dous ou máis obxectos 2D.

2. Escolla Forma e unha das opcións seguintes:

- Fusionar

- Subtraer

- Intersección.

### Ordes de formas

Nas seguintes ilustracións, os obxectos orixinais están á esquerda e as formas modificadas á dereita.

### Formas - Fusionar

Engade a área dos obxectos seleccionados á área do obxecto inferior na orde de amoreamento.

### Formas - Subtraer

Subtrae a área dos obxectos seleccionados da área do obxecto inferior na orde de amoreamento.

### Formas - Intersección

A área de sobreposición dos obxectos seleccionados crea a nova forma.

Elimínase a área externa da sobreposición.

Temas relacionados

Agrupar obxectos

Precisamos da súa axuda!